03/04/2017 | Administración LocalMunicipal
Ribeira
Lista provisional de aspirantes admitidos e excluídos no proceso selectivo para a provisión en propiedade dunha praza de policía local

Refª: secret. xer./téc. admón. xer./m. s. r. Visto o expediente que se tramita para a provisión en propiedade dunha praza de policía local, en desenvolvemento da Oferta de Emprego Público do ano 2016, a través do proceso de oposición en quenda libre, segundo as Bases de selección que foron aprobadas por acordo da Xunta de Goberno Local na súa sesión de data 26/01/2017, e publicadas no Boletín Oficial da Provincia de A Coruña número 21 do 31/01/2017, no taboleiro de anuncios do Concello de Riveira, así como na súa páxina web, anunciándose a convocatoria no citado boletín provincial, no Diario Oficial de Galicia número 37 do 22/02/2017, no Boletín Oficial do Estado número 43 do 20/02/2017 e no taboleiro de anuncios da Casa Consistorial. Rematado o prazo de presentación de solicitudes, e de conformidade coa Base 7ª das que rexen este proceso selectivo, esta Alcaldía, en uso das facultades que lle están conferidas, RESOLVE: Primeiro.- Aproba-la lista provisional dos/as aspirantes admitidos/as e excluídos/as no proceso selectivo antes referido, do xeito seguinte: (1) Non achegar instancia solicitando participar no proceso selectivo. (2) Instancia presentada fóra de prazo. (3) Non achegar fotocopia compulsada do DNI. (4) DNI caducado. (5) Non achegar fotocopia compulsada do título académico esixido na convocatoria. (6) Non achegar xustificante do ingreso dos dereitos de exame. (7) Non achegar fotocopia compulsada dos permisos de condución A2 e B. (8) Non achegar declaración xurada comprometéndose a manter vixentes os permisos de condución esixidos na convocatoria mentres se permaneza en situación de servizo activo como funcionario/a de carreira no Corpo da Policía Local. (9) Non achegar certificado médico expedido en impreso oficial. (10) O certificado médico que se achega non é o documento orixinal. (11) O texto do certificado médico que se achega non se axusta ao modelo esixido nas bases 3ª e 4ª. (12) O certificado médico que se achega supera un máximo de tres meses desde a súa expedición. (13) Non achegar declaración xurada do compromiso de portar armas e, de ser o caso, de chegar a utilizalas. (14) Non achegar certificado favorable do Rexistro central de penados. (15) Non achegar declaración xurada de non ter sido separado do servizo das administracións públicas por expediente disciplinario ou resolución xudicial firme. (16) Non ser titular do permiso de conducir da clase A2. A inclusión dos aspirantes na lista provisional de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados, que se deberán acreditar segundo o establecido nas Bases aprobadas. Segundo.- A lista provisional de admitidos/as e excluídos/as publicarase no Boletín Oficial da Provincia e no taboleiro de anuncios da Casa Consistorial. Así mesmo, a título informativo e complementario, publicarase na páxina web do Concello de Riveira (www.riveira.es) no apartado “taboleiro de anuncios”. De conformidade co disposto na Base 7ª das que rexen este proceso selectivo, os/as aspirantes excluídos/as dispoñen dun prazo de 10 días hábiles, contado desde o seguinte ó da publicación da antedita resolución no Boletín Oficial da Provincia, para poderen emendar, de ser o caso, o defecto que motivou a exclusión e presentar nova documentación. Riveira, 28 de marzo de 2017. O alcalde Dou fe, o secretario xeral Manuel Ruiz Rivas Juan Manuel Salguero del Valle